Brooklyn Lager
 Brooklyn East India Pale Ale
**Brooklyn Brewery** on yhdysvaltalainen panimo. Steve Hindy ja Tom Potter perustivat sen vuonna 1987 Brooklyniin, New Yorkiin. Panimo valmistaa noin 30 erilaista olutlaatua. Pääpaino on ale-, lager- sekä stout-oluissa. Suomeen panimon oluita tuo Sinebrychoff.

Historia
--------

Stephen Hindy oppi oluen panemisen jo työskennellessään uutistoimisto AP:lle Lähi-idässä. Vuonna 1987 Hindy ja hänen alakerran naapurinsa Tom Potter irtisanoutuivat töistään ja perustivat Brooklyn Breweryn. Panimon ensimmäinen tuote oli Brooklyn Lager. Brooklyn Lager on valittu Suomessa vuoden olueksi Helsinki Beer Festivalissa vuonna 2006 ja saman kilpailun parhaaksi alle 6% pohjahiivaolueksi se valittiin vuonna 2010. Yrityksen logon ja pullojen etiketit suunnitteli Milton Glaser, jonka käsialaa on myös I Love NY -logo. Glaser sai vastineeksi pienen osuuden yrityksestä.

Ensimmäiset kahdeksan vuotta toiminnasta olut tuotettiin Uticassa ja kuljetettiin Brooklyniin. Vuonna 1996 Hindy ja Potter olivat valmiit investoimaan miljoonia rakentaakseen panimon Brooklynin Williamsburgiin. Alkuvaiheessa kuitenkin Brooklyn Lager sekä kaikki pullotetut tuotteet tuotettiin edelleen Uticassa, koska Williamsburgin tiloissa ei ollut riittävästi kapasiteettia.

Vuosien ajan Williamsburgissa oli liian kallista laajentaa, mutta vuoden 2009 lama ja kiinteistöjen hintojen lasku antoivat mahdollisuuden 6,5 miljoonan dollarin laajennukseen ja 15 lisätyöntekijän palkkaamiseen silloisten 35 työntekijän lisäksi.

Vuodesta 1994 asti Brooklyn Breweryn panimomestarina on toiminut Garret Oliver, joka on tunnettu olutasiantuntija ja -arvostelija. Hän on kirjoittanut mm. kirjan *The Brewmaster's Table* ja toiminut 11 vuotta *Great American Beer Festivalin* tuomarina..

Brooklyn Brewery tekee myös yhteistyötä suomalaisen Sinebrychoffin panimon kanssa. Sinebrychoffin panimomestari Tapio Kangas-Heiska ja Brooklyn Breweryn panimomestari Garret Oliver kehittivät yhdessä Sinebrychoff Brooklyn Two Tree Porter -oluen vuonna 2013 .

Oluet
-----

* Brooklyn Lager
* Brooklyn Brown Ale
* East India Pale Ale
* Brooklyn Pilsner
* Brooklyn Pennant Ale
* Brooklyn Blast!
* Brooklyn Special Effects
* Brooklyn Bel Air Sour

Kausituotteet

* Black Chocolate Stout
* Brooklyn Winter Ale
* Monster Ale
* Brooklyn Dry Irish Stout
* Brooklyn Summer Ale
* Brooklyn Oktoberfest
* Post Road Pumpkin

Lähteet
-------

1. 1 2  Phyllis Furman: Brooklyn's king of beers *Daily News*.  16.4.2007.  Arkistoitu 7.3.2016. Viitattu 5.9.2013.
2. ↑  Brooklyn Brewery Beers Brooklyn Brewery. Viitattu 5.9.2013.
3. ↑  Tuotteet « Sinebrychoff *Sinebrychoff*. Viitattu 9.2.2020.
4. ↑  Vuoden parhaan oluen, siiderin ja viskin kilpailu Helsinki Beer Festival.  Arkistoitu 28.9.2013. Viitattu 5.9.2013.
5. ↑  Kim Foltz: The Media Business:Advertising - Addenda *The New York Times*.  13.11.1990. Viitattu 5.9.2013.
6. ↑  Brooklyn Lager Sinebrychoff.
7. ↑  Patrick McGeehan: Double Edge to Brooklyn’s Success *The New York Times*.  20.7.2008. Viitattu 5.9.2013.
8. ↑  Patrick McGeehan: Soft Real Estate Market Is a Key Ingredient at Brooklyn Brewery *The New York Times*.  1.11.2009. Viitattu 5.9.2013.
9. ↑  Carolyn Smagalski: Garrett Oliver - Brooklyn Brewmaster of Beer and Food *Bella Online*. Viitattu 5.9.2013.
10. ↑  Brooklyn Brewery History Brooklyn Brewery. Viitattu 5.9.2013.
11. ↑  SINEBRYCHOFF: Sinebrychoff Brooklyn Two Tree Porter *Kauppalehti*.  22.08.2013. Cision Tiedotepalvelu.  Arkistoitu 3.11.2013. Viitattu 5.9.2013.

Aiheesta muualla
----------------

* Viralliset kotisivut (Arkistoitu – Internet Archive)
* Garrett Oliverin kotisivut